Սամներ Սլիչտեր

**Սամներ Հյուբեր Սլիչտեր** (, ), ամերիկացի տնտեսագետ, Հարվարդի համալսարանի տնտեսագիտության պրոֆեսոր, 1941 թվականին Ամերիկյան տնտեսական ասոցիացիայի նախագահ։

## Կենսագրություն
Սամները ծնվել է 1892 թվականի հունվարի 8-ին, Վիսկոնսին նահանգի Մեդիսոն քաղաքում, Վիսկոնսինի համալսարանի բարձրագույն դպրոցի դեկան Չարլզ Սլիչտերի և Մերի Լուիզա Բըրն Սլիչտերի ընտանիքում, նրա կրտսեր եղբայրներն են՝ հայտնի երկրաֆիզիկոս Լուի Սլիչտերը և արդյունաբերողներ՝ Ալեն Մաքքիննոն Սլիչտերը, Դոնալդ Սլիչտերը և Չարլզ Սլիչտերը։

Սամներ Սլիչտերը 1910 թվականին սովորել է Մյունխենի համալսարանում, սակայն ստացել է բակալավրի աստիճան 1913 թվականին և մագիստրոսի կոչում 1914 թվականին Վիսկոնսինի համալսարանում, իսկ 1918 թվականին ստացել է դոկտորի կոչում Չիկագոյի համալսարանում։

Դասախոսական գործունեությունը սկսել է Փրինսթոնի համալսարանում 1918-1919 թվականներին որպես տնտեսագիտության դասախոս, 1920-1925 թվականներին՝ Քոռնելի համալսարանում պրոֆեսորի ասիստենտ, 1925-1930 թվականներին՝ Քոռնելի համալսարանում պրոֆեսոր։ 1930-1940 թվականներին եղել է Հարվարդի բիզնեսի դպրոցի տնտեսագիտության պրոֆեսոր։ 1940 թվականից՝ Թոմաս Ու. Լամոնտեի անվան համալսարանի առաջին պրոֆեսոր։ 1949 թվականին Սամներ Սլիչտերը դարձել է արդյունաբերական հարաբերությունների հետազոտությունների ասոցիացիայի առաջին նախագահը։ Սլիչտերը մահացել է 1959 թվականի սեպտեմբերի 27-ին Բոստոնում, Մասաչուսեթս նահանգում։

### Ընտանիք
Սամներ Սլիչտերն ամուսնացել է 1918 թվականի հունիսի 6-ին՝ Վիսկոնսինի համալսարանի պրոֆեսոր Ադե Փենսի դստեր հետ։ Նրանք ունեցել են երկու որդի, որոնցից մեկը հայտնի ֆիզիկոս Չարլզ Պ. Սլիչտերն է, իսկ Սամների թոռ՝ Ջեյքոբ Սլիչտերը, հայտնի երաժիշտ է։

## Գիտական ներդրում
Սամներ Սլիչտերը կտրականապես դեմ էր աշխատանքային շարժմանը, և բազմիցս հանդես է եկել արհմիությունների գործողությունների օրենսդրական սահմանափակման օգտին։ Նա նաև Ռուզվելտի նոր կուրսի քննադատն էր։

## Մատենագրություն
* Slichter S.H. The turnover of factory labor — New York: D. Appleton and company, 1919
* Slichter S.H. Modern Economic Society, 1931
* Slichter S.H. Should the Budget be Balanced//New Repubic, 1932
* Slichter S.H. New Wisdom for a New Age: Review of Keynes's Essays in Persuasion//New Republic, 1932
* Slichter S.H. The Changing Character of American Industrial Relations//AER, 1939 
* Slichter S.H. Economic factors affecting industrial relations policy in national defense — New York: Industrial Relations Counselors, incorporated, 1939
* Slichter S.H. Union policies and industrial management — Washington, D.C.: The Brookings institution, 1941
* Slichter S.H. Present savings and postwar markets — New York and London: McGraw-Hill book company, inc., 1943
* Slichter S.H. What do the Strikes Teach Us?//Atlantic Monthly, 1946
* Slichter S.H. Wage-Price Flexibility and Employment//AER, 1946
* Slichter S.H. Challenge of Industrial Relations, 1946
* Slichter S.H. Basic Criteria used in Wage Determination, 1947
* Slichter S.H. The American economy, its problems and prospects — New York: A. A. Knopf, 1948
* Slichter S.H. Impact of Collective Bargaining on Management, 1960
* Slichter S.H. Potentials of the American Economy, 1961.

## Ծանոթագրություններ

Կատեգորիա:20-րդ դարի ամերիկացի տնտեսագետներ
Կատեգորիա:Ամերիկացի տնտեսագետներ
Կատեգորիա:Ամերիկյան փիլիսոփայական ընկերության անդամներ